‘আইনগত সহায়তা প্রদান আইন, ২০০০’-এর অধীনে প্রণীত আইনগত সহায়তা প্রদান নীতিমালা, ২০১১ অনুযায়ী কর্মক্ষম নন, আংশিক কর্মক্ষম, কর্মহীন বা বার্ষিক ৭৫ হাজার টাকার ঊধর্ে্ব আয় করতে অক্ষম মুক্তিযোদ্ধা ও বয়স্কভাতা পাচ্ছেন এমনসব ব্যক্তি সরকারের কাছ থেকে আইনগত সহায়তা পাওয়ার অধিকারী। তা ছাড়া ভিজিডি কার্ডধারী দুস্থ মা ও পাচারের ফলে ক্ষতিগ্রস্ত নারী বা শিশু এবং দুর্বৃত্ত দ্বারা এসিডদগ্ধ নারী বা শিশু আইনগত সহায়তা পেতে পারেন। পাশাপাশি আদর্শ গ্রামে ঘর বা ভূমি বরাদ্দপ্রাপ্ত কোনো ব্যক্তি, অসচ্ছল বিধবা, স্বামীপরিত্যক্তা ও দুস্থ মহিলা, উপার্জনে অক্ষম এবং সহায়সম্বলহীন প্রতিবন্ধী ব্যক্তিও এ আইনের অধীনে সুবিধা পেতে পারেন।